LIETUVOS RESPUBLIKOS Aplinkos MINISTRO IR



LIETUVOS RESPUBLIKOS ENERGETIKOS MINISTRO

Į S A K Y M A S

**DĖl DAUGIABUČIO NAMO ŠILDYMO IR KARŠTO VANDENS SISTEMOS PRIVALOMųjų REIKALAVIMų patvirtinimo**

2010 m. liepos 10 d. Nr. D1-595/1-201

Vilnius

Vadovaudamiesi Lietuvos Respublikos šilumos ūkio įstatymo (Žin., 2003, Nr. ; 2007, Nr. ) 23 straipsnio 1 dalimi ir vykdydami Lietuvos Respublikos Vyriausybės 2003 m. birželio 17 d. nutarimo Nr. 765 „Dėl įgaliojimų suteikimo įgyvendinant Lietuvos Respublikos šilumos ūkio įstatymą“ (Žin., 2003, Nr. ; 2009, Nr. ) 2 punkto nuostatas,

t v i r t i n a m e Daugiabučio namo šildymo ir karšto vandens sistemos privalomuosius reikalavimus (pridedama).

Aplinkos ministras Gediminas Kazlauskas

Energetikos ministras Arvydas Sekmokas

\_\_\_\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos

aplinkos ministro ir

Lietuvos Respublikos

energetikos ministro

2010 m. liepos 10 d.

įsakymu Nr. D1-595/1-201

**DAUGIABUČIO NAMO ŠILDYMO IR KARŠTO VANDENS SISTEMOS PRIVALOMIEJI REIKALAVIMAI**

**I. BENDROSIOS NUOSTATOS**

1. Privalomieji reikalavimai nustatomi daugiabučių namų šildymo ir karšto vandens sistemoms (toliau – sistemos):

1.1. suprojektuotoms rengiant statinio projektą naujo daugiabučio namo statybai, esamo rekonstravimui ar kapitaliniam remontui, kai projektavimas pradėtas po 2003 m. liepos 1 d. (toliau – naujos sistemos);

1.2. suprojektuotoms rengiant statinio projektą naujo daugiabučio namo statybai, esamo rekonstravimui ar kapitaliniam remontui, kai projektavimas pradėtas iki 2003 m. liepos 1 d. (toliau – senos sistemos).

**II. NAUJŲ SISTEMŲ PRIVALOMIEJI REIKALAVIMAI**

2. Naujos sistemos, gaunančios šilumą iš aprūpinimo šiluma sistemų, privalo atitikti Statybos techninio reglamento STR 2.09.02:2005 „Šildymas, vėdinimas ir oro kondicionavimas“, patvirtinto Lietuvos Respublikos aplinkos ministro 2005 m. birželio 9 d. įsakymu Nr. D1-289 (Žin., 2005, Nr. ), Šilumos tiekimo tinklų ir šilumos punktų įrengimo taisyklių, patvirtintų Lietuvos Respublikos ūkio ministro 2005 m. vasario 24 d. įsakymu Nr. 4-80 (Žin., 2005, Nr. ), ir Pastatų karšto vandens sistemų įrengimo taisyklių, patvirtintų Lietuvos Respublikos ūkio ministro 2005 m. birželio 28 d. įsakymu Nr. 4-253 (Žin., 2005, Nr. ), reikalavimus.

**III. SENŲ SISTEMŲ PRIVALOMIEJI REIKALAVIMAI**

3. Senos sistemos turi atitikti šių daugiabučių namų projektinėje dokumentacijoje arba, jeigu tokios dokumentacijos nėra, 2 punkte nurodytuose dokumentuose nustatytus reikalavimus šildymo prietaisų galiai, šilumnešio debitų paskirstymui, vamzdynų šiluminei izoliacijai.

4. Senose sistemose turi būti:

4.1. hidraulinio balansavimo priemonės;

4.2. atsiskaitomieji apskaitos prietaisai suvartojamos šilumos ir (ar) karšto vandens kiekiui nustatyti;

4.3. įrenginiai reguliuoti šilumos suvartojimą pastate.

\_\_\_\_\_\_\_\_\_\_\_\_\_\_\_\_\_